pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. เปิดเวทีประชุมการจัดการขยะและน้ำเสียในพื้นที่เกาะเต่า เกาะสมุย และเกาะพะงัน จังหวัดสุราษฏร์ธานี
วันจันทร์ที่ 20 สิงหาคม 2561
ทส. เปิดเวทีประชุมการจัดการขยะและน้ําเสียในพื้นที่เกาะเต่า เกาะสมุย และเกาะพะงัน จังหวัดสุราษฏร์ธานี
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง จัดการประชุมเชิงปฏิบัติการเพื่อการปฏิรูปและการแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาลในพื้นที่จังหวัดสุราษฎร์ธานี
ทส. เปิดเวทีประชุมการจัดการขยะและน้ําเสียในพื้นที่เกาะเต่า เกาะสมุย และเกาะพะงัน จังหวัดสุราษฏร์ธานี
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง จัดการประชุมเชิงปฏิบัติการเพื่อการปฏิรูปและการแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาลในพื้นที่จังหวัดสุราษฎร์ธานี เรื่องการจัดการขยะและน้ําเสีย พื้นที่เกาะเต่าเกาะพะงัน อําเภอเกาะพะงัน เกาะสมุย อําเภอเกาะสมุย และติดตามความก้าวหน้าการดําเนินโครงการ ทําความดีด้วยหัวใจ ลดภัยสิ่งแวดล้อม โดยเมื่อวันที่18 ส.ค. 2561รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ให้เกียรติเป็นประธานเปิดการประชุม และมีนายจตุพร บุรุษพัฒน์ อธิบดีกรมทรัพยากรทางทะเลและชายฝั่ง พร้อมด้วยนายวิชวุทย์ จินโต ผู้ว่าราชการจังหวัดสุราษฎร์ธานี ตลอดจนนายโสภณ ทองดี รองอธิบดีกรมทรัพยากรทางทะเลและชายฝั่ง อีกทั้งคณะผู้บริหาร และเจ้าหน้าที่ในสังกัดกระทรวง ทส. รวมถึงหัวหน้าส่วนราชการ ผู้นําชุมชน และประชาชนในพื้นที่ เข้าร่วมประชุมในครั้งนี้ ณ ห้องประชุมสํานักงานเทศบาลนครเกาะสมุย อ.เกาะสมุย จ.สุราษฎร์ธานี
ปัญหาขยะมูลฝอยในพื้นที่ทั้ง 3 เกาะ มีขยะมูลฝอยที่เกิดขึ้นจากกิจกรรมต่างๆ ในแต่ล่ะวันเป็นจํานวนมาก ทั้งนี้ ขึ้นอยู่กับฤดูกาลท่องเที่ยวของแต่ละเดือน และมีน้ําเสียจากกองขยะไหลปนเปื้อน ซึ่งการกําจัดขยะยังเป็นไปโดยไม่ถูกวิธี โดยเกาะพะงันมีปริมาณขยะที่เพิ่มมากขึ้นและมีแนวโน้วการเพิ่มขึ้นอย่างต่อเนื่องปัจจุบันมีขยะมากถึงปีละ 7,300 ตัน วิธีการจัดการขยะส่วนใหญ่ใช้การฝังกลบและมีโรงกําจัดขยะแต่ไม่สามารถจัดการกับขยะที่เพิ่มมากขึ้นในแต่ละวันได้เพียงพอจึงมีความจําเป็นเร่งด่วนในการร่วมมือกับทุกภาคส่วน เพื่อแก้ไขปัญหาที่กระทบต่อทรัพยากรทางทะเลและชายฝั่ง
ดังนั้นเมื่อวันที่ 17 สิงหาคม พ.ศ.2561 ที่ผ่านมา กรมทรัพยากรทางทะเลและชายฝั่งจึงได้อาศัยอํานาจ หน้าที่ ตามความในมาตรา 17 ประกอบมาตรา 3 และมาตรา 27 แห่งพระราชบัญัติส่งเสริมการบริหารจัดการทรัพยากรทางทะเลและชายฝั่ง พ.ศ.2558 ประกอบมาตรา 32 แห่งพระราชบัญัติระเบียบบริหารราชการแผ่นดิน พ.ศ.2535 แก้ไขเพิ่มเติมโดยพระราชบัญัติระเบียบบริหารราชการแผ่นดิน (ฉบับที่ 5) พ.ศ.2545 ออกมาตรการคุ้มครองทรัพยากรทางทะเลและชายฝั่ง บริเวณพื้นที่ เกาะเต่า เกาะพะงัน อําเภอเกาะพะงัน และเกาะสมุย อําเภอเกาะสมุย จังหวัดสุราษฎร์ธานีโดยจะมีผลบังคับใช้ในวันที่ 1 ธันวาคม พ.ศ.2561 ซึ่งที่ผ่านมาได้รับความร่วมมือเป็นอย่างดีจากจังหวัดสุราษฎร์ธานี กองทัพภาคที่ 4 และหน่วยงานทุกภาคส่วน รวมทั้งผู้มีส่วนได้ส่วนเสียที่เกี่ยวข้อง ในการช่วยกันผลักดันให้การดําเนินการครั้งนี้สําเร็จลุล่วงไปด้วยดี พร้อมทั้งเน้นย้ําให้ทุกภาคส่วนช่วยกันรณรงค์ ประชาสัมพันธ์ ดําเนินการตามมาตรการดังกล่าว และหากผู้ใดที่กระทําการฝ่าฟื้นก็จะมีบทลงโทษจําคุกไม่เกินหนึ่งปี หรือปรับไม่เกินหนึ่งแสนบาท หรือทั้งจําทั้งปรับอีกด้วย
รัฐบาลไทย-ข่าวทำเนียบรัฐบาล-ก.อุตฯ ร่วมริ้วขบวนอัญเชิญเครื่องราชสักการะและจุดเทียนชัยถวายพระพรชัยมงคลฯ
วันอังคารที่ 13 สิงหาคม 2562
ก.อุตฯ ร่วมริ้วขบวนอัญเชิญเครื่องราชสักการะและจุดเทียนชัยถวายพระพรชัยมงคลฯ
ก.อุตฯ ร่วมริ้วขบวนอัญเชิญเครื่องราชสักการะและจุดเทียนชัยถวายพระพรชัยมงคลฯ
วันนี้ (12 สิงหาคม 2562) ข้าราชการและพนักงานกระทรวงอุตสาหกรรม เข้าร่วมริ้วขบวนอัญเชิญเครื่องราชสักการะ โดยมีนายสุระ เพชรพิรุณ รองอธิบดีกรมอุตสาหกรรมพื้นฐานและการเหมืองแร่ นําข้าราชการร่วมจุดเทียนชัยถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 87 พรรษา 12 สิงหาคม 2562 ณ มณฑลพิธีท้องสนามหลวง
รัฐบาลไทย-ข่าวทำเนียบรัฐบาล-รมว.ยุติธรรม เน้นย้ำส่วนราชการในสังกัด ประสานความร่วมมือกับทุกหน่วยงานเพื่อช่วยเหลือประชาชน
วันพฤหัสบดีที่ 27 เมษายน 2560
รมว.ยุติธรรม เน้นย้ําส่วนราชการในสังกัด ประสานความร่วมมือกับทุกหน่วยงานเพื่อช่วยเหลือประชาชน
การประชุมผู้บริหารกระทรวงยุติธรรมด้วยระบบการประชุมทางไกลผ่านจอภาพ (Video Conference System) กับหน่วยงานภูมิภาค ครั้งที่ ๔/๒๕๖๐ เพื่อรับทราบและติดตามผลการดําเนินงานของส่วนราชการในสังกัดกระทรวงยุติธรรม
เมื่อวันพุธที่ ๒๖ เมษายน ๒๕๖๐ เวลา ๑๓.๐๐ น.
ณ ห้องประชุมกระทรวงยุติธรรม ๑ ชั้น ๙ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรมด้วยระบบการประชุมทางไกลผ่านจอภาพ
(Video Conference System) กับหน่วยงานภูมิภาค ครั้งที่ ๔/๒๕๖๐
เพื่อรับทราบและติดตามผลการดําเนินงานของส่วนราชการในสังกัดกระทรวงยุติธรรม
ในการขับเคลื่อนการดําเนินงานตามนโยบายและยุทธศาสตร์กระทรวงยุติธรรม ๖ ด้าน ได้แก่ ๑.ด้านการป้องกันและปราบปรามยาเสพติด ๒. การสร้างความปลอดภัยและความสงบสุขในสังคม ๓. การอํานวยความยุติธรรมในด้านต่างๆ อาทิ การขับเคลื่อนสํานักงานยุติธรรมจังหวัด ศูนย์ยุติธรรมชุมชน กองทุนยุติธรรม
และการช่วยเหลือประชาชนในด้านกฎหมาย รวมถึงการสร้างความเป็นธรรมในจังหวัดชายแดนภาคใต้ เป็นต้น
๔. การพัฒนากฎหมายและกระบวนการยุติธรรม ๕. การป้องกันและปราบปรามอาชญากรรมด้านความมั่นคง และ ๖. การเสริมสร้างความปรองดอง
นอกจากนี้รัฐมนตรีว่าการกระทรวงยุติธรรม ได้เน้นย้ําให้ส่วนราชการดําเนินการในด้านต่างๆ ดังนี้
๑. เสริมสร้างการรับรู้ให้แก่ประชาชนเกี่ยวกับบทบาทภารกิจ และงานบริการด้านต่างๆ ของกระทรวงยุติธรรม
ให้สามารถเข้าถึงประชาชนได้อย่างทั่วถึง
๒. ส่วนราชการในสังกัดกระทรวงยุติธรรมในพื้นที่ต้องทํางานเชิงรุกและบูรณาการการทํางานระหว่างกัน
เพื่อช่วยเหลือประชาชนที่ได้รับความเดือดร้อน
๓. สร้างความเชื่อมโยงระบบการทํางานจากคณะกรรมการพัฒนาการบริหารงานยุติธรรมแห่งชาติ
กับคณะกรรมการพัฒนาการบริหารงานยุติธรรมระดับจังหวัดเพื่อเชื่อมต่อกับศูนย์ดํารงธรรม กระทรวงมหาดไทย ในระดับพื้นที่เพื่อเป็นกลไกในการช่วยเหลือประชาชนในด้านการอํานวยความยุติธรรมลดความเหลื่อมล้ํา
๔. สํานักงาน ป.ป.ส. ต้องร่วมมือกับกระทรวงสาธารณสุขในการแก้ไขปัญหายาเสพติด โดยเน้นการป้องกัน
บําบัดฟื้นฟูให้มีประสิทธิภาพมากยิ่งขึ้น พร้อมทั้งประชาสัมพันธ์ให้สังคมได้รับทราบอย่างต่อเนื่อง
รัฐบาลไทย-ข่าวทำเนียบรัฐบาล-ชิมช้อปใช้ปิดโครงการยอดใช้จ่ายแตะ 3 หมื่นล้านบาท
วันจันทร์ที่ 3 กุมภาพันธ์ 2563
ชิมช้อปใช้ปิดโครงการยอดใช้จ่ายแตะ 3 หมื่นล้านบาท
มาตรการ “ชิมช้อปใช้” ได้สิ้นสุดลงเมื่อวันที่ 31 มกราคม 2563 ซึ่งถือว่า ประสบความสําเร็จเป็นอย่างมาก โดยตั้งแต่เริ่มมาตรการในวันที่ 27 กันยายน 2562 – 31 มกราคม 2563 มีจํานวนผู้ใช้สิทธิ์ 11,802,073 คน จากจํานวนผู้ได้รับสิทธิ์เข้าร่วมมาตรการ 14,354,159 คน
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการ “ชิมช้อปใช้” ได้สิ้นสุดลงเมื่อวันที่ 31 มกราคม 2563 ซึ่งถือว่า ประสบความสําเร็จเป็นอย่างมาก โดยตั้งแต่เริ่มมาตรการในวันที่ 27 กันยายน 2562 – 31 มกราคม 2563 มีจํานวนผู้ใช้สิทธิ์ 11,802,073 คน จากจํานวนผู้ได้รับสิทธิ์เข้าร่วมมาตรการ 14,354,159 คน ซึ่งมียอดการใช้จ่ายรวม 28,820 ล้านบาท โดยเป็นการใช้จ่ายผ่าน g-Wallet ช่อง 1 ประมาณ 11,672 ล้านบาท และการใช้จ่ายผ่าน g-Wallet ช่อง 2 ประมาณ 17,148 ล้านบาท ซึ่งจะเห็นได้ว่าสัดส่วนการใช้จ่ายผ่าน g-Wallet ช่อง 2 ซึ่งเป็นเงินของประชาชนเองอยู่ที่ร้อยละ 60 มีสัดส่วนมากกว่า g-Wallet ช่อง 1 ซึ่งเป็นส่วนของแรงจูงใจจากภาครัฐ โดยจากร้านค้าที่เข้าร่วมมาตรการทั้งหมดกว่า 170,000 ร้านค้า ส่วนใหญ่เป็นการใช้จ่ายในร้านค้าขนาดเล็กซึ่งเป็นไปตามวัตถุประสงค์ของมาตรการที่ต้องการให้มีเม็ดเงินหมุนเวียนในร้านค้าชุมชนโดยมีการใช้จ่ายในร้านค้าขนาดใหญ่ที่เพียงร้อยละ 8 ของยอดใช้จ่ายทั้งหมด
นอกจากนี้ การใช้จ่ายได้มีการกระจายไปครบ 77 จังหวัดทั่วประเทศ โดยเป็นการใช้จ่ายในเมืองรองมากกว่าในเมืองหลักคิดเป็นสัดส่วนร้อยละ 60 หรือมูลค่ามากถึง 17,000 ล้านบาท และเมื่อเปรียบเทียบยอดการใช้จ่ายต่อวันต่อคนพบว่า มีการใช้จ่ายในเมืองรองมากกว่าเมืองหลักทั้ง g-Wallet ช่อง 1 และ 2 และเฉพาะในเมืองรองพบว่าการใช้จ่ายผ่าน g-Wallet ช่อง 2 มีมากกว่า g-Wallet ช่อง 1 ถึง 16 เท่า โดยมียอดการจัดเก็บภาษีมูลค่าเพิ่มเฉพาะการเก็บบนฐานการใช้จ่ายภายในจังหวัดอยู่ที่ 41,983 ล้านบาท ขยายตัวร้อยละ 5.4 ต่อปี สะท้อนว่า มาตรการชิมช้อปใช้มีส่วนช่วยพยุงการบริโภคภายในประเทศ ซึ่งเป็นไปตามวัตถุประสงค์ของมาตรการ อีกทั้งผลทางอ้อมของมาตรการนี้ได้สร้างการเรียนรู้และความคุ้นชินในการทางเทคโนโลยีทางการเงินให้แก่ประชาชนมากขึ้นด้วย
โครงการสนับสนุนมาตรการ “ชิมช้อปใช้” โดยการลุ้นรับของสมนาคุณมูลค่ารวมกว่า 12 ล้านบาท ของธนาคารกรุงไทย จํากัด (มหาชน) ประกอบด้วย รถยนต์ Toyota Altis รถกระบะ Toyota Hilux Revo รถจักรยานยนต์ Honda New PCX150 โทรทัศน์ดิจิทัล Samsung TV55 และทองคํารวมกว่า 600 รายการ ซึ่งได้รับความสนใจจากประชาชนและร้านค้าเป็นอย่างมาก สําหรับผู้โชคดีที่ได้รับรางวัลรถยนต์ Toyota Altis ซึ่งเป็นรางวัลใหญ่ที่สุด ได้แก่ คุณเสถียร วิไพบูลย์
สอบถามข้อมูลเพิ่มเติม
ข้อมูลมาตรการ : สํานักงานเศรษฐกิจการคลัง โทร 02 2739020 ต่อ 3523 3508
ร้านค้า : กรมบัญชีกลาง โทร 02 2706400 กด 7
App “เป๋าตัง” : ธนาคารกรุงไทย โทร 02 1111144
ข้อมูลเที่ยวชิมช้อปใช้ : การท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-นรม. นำเจ้าหน้าที่ทำเนียบรัฐบาล ออกกำลังกายประจำสัปดาห์ในแบบผ่อนคลาย
วันพุธที่ 31 พฤษภาคม 2560
นรม. นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย
นรม. นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย
วันนี้ (31พฤษภาคม2560)เวลา16.00น. ณ ห้องโถงกลาง ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําเจ้าหน้าที่ทําเนียบรัฐบาลร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ รวมทั้งยังทําให้มีสุขภาพจิตใจที่ดี เกิดผลดีในการดําเนินชีวิตประจําวันให้มีความสดชื่นแจ่มใสและอารมณ์ดี อีกทั้งคนในครอบครัวและเพื่อนร่วมงานมีสัมพันธภาพที่ดีต่อกัน โดยคณะผู้บริหารและเจ้าหน้าที่ของสํานักเลขาธิการนายกรัฐมนตรี พร้อมหน่วยงานอื่นภายในทําเนียบรัฐบาล ร่วมออกกําลังกายด้วย
ในสัปดาห์นี้ นายกรัฐมนตรี ได้เต้นแอโรบิคตามจังหวะเพลงร่วมกับเจ้าหน้าที่ทําเนียบรัฐบาลประมาณ 30 นาที เพื่อเสริมสร้างร่างกายและจิตใจให้แข็งแรงสมบูรณ์ ต่อจากนั้น นายกรัฐมนตรีได้กล่าวขอบคุณเจ้าหน้าที่ทุกคนที่มาออกกําลังกายร่วมกันในวันนี้ด้วย พร้อมทั้งได้มอบเสื้อออกกําลังกายของสํานักเลขาธิการนายกรัฐมนตรีให้แก่เจ้าหน้าที่ทําเนียบรัฐบาลและสื่อมวลชนอย่างทั่วถึง
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงแรงงาน ส่งคณะทำงานเฉพาะกิจฯ ลงพื้นที่ตรวจสอบ โรงแรมย่านรัชดาพังทับคนงานเสียชีวิต
วันศุกร์ที่ 13 มีนาคม 2563
กระทรวงแรงงาน ส่งคณะทํางานเฉพาะกิจฯ ลงพื้นที่ตรวจสอบ โรงแรมย่านรัชดาพังทับคนงานเสียชีวิต
รัฐมนตรีว่าการกระทรวงแรงงาน ส่งคณะทํางานเฉพาะกิจตรวจสอบการเกิดอุบัติภัยหรือการประสบอันตรายจากการทํางาน กรณีร้ายแรง ลงพื้นที่ตรวจสอบเหตุอาคารโรงแรมรัชดาซิตี้พังถล่มทับคนงานเสียชีวิต พร้อมเรียกสอบนายจ้าง 19 มีนาคมนี้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ได้แต่งตั้งคณะทํางานเฉพาะกิจตรวจสอบการเกิดอุบัติภัยหรือการประสบอันตรายจากการทํางานกรณีร้ายแรงโดยให้เดินทางเข้าไปตรวจสอบสถานที่เกิดเหตุทันทีเมื่อมีเหตุการณ์หรืออุบัติภัยที่มีแรงงานบาดเจ็บสาหัสและเสียชีวิตเพื่อรวบรวมพยานหลักฐานและแจ้งความดําเนินคดีกับผู้รับผิดชอบ โดยล่าสุด นายวรรณรัตน์ ศรีสุขใส ผู้ตรวจราชการกรม ในฐานะคณะทํางานเฉพาะกิจฯ ได้ลงพื้นที่ตรวจสอบเหตุการณ์อาคารโรงแรมรัชดาซิตี้พังถล่มขณะทําการรื้อถอนจนเป็นเหตุให้มีลูกจ้างเสียชีวิต 1 ราย เมื่อวันที่ 11 มีนาคม 2563 ที่ผ่านมา ซึ่งการตรวจสอบข้อเท็จจริงเบื้องต้นพบว่า อาคารโรงแรมรัชดาซิตี้ ซึ่งตั้งอยู่ที่ซอยประราษฎร์บําเพ็ญ 6 เขตห้วยขวาง มีบริษัท เรียลพาร์ทเนอร์ ดีเวลลอปเม้นท์ จํากัด เป็นเจ้าของอาคาร ได้ว่าจ้างให้บริษัท ดี.อาร์.พี.สตีล จํากัด รื้อถอนอาคารซึ่งจุดเกิดเหตุเป็นอาคารที่พักสูง 11 ชั้น อยู่ระหว่างการรื้อถอนอีก 7 ชั้นได้พังถล่มลงมาเนื่องจากแผ่นปูน เกิดการสไลด์ตัวทําให้รถแบคโฮพร้อมคนขับตกลงมาเป็นเหตุให้นายอดิศักดิ์ เจือรัมย์ อายุ 43 ปี ที่เป็นผู้ขับรถเสียชีวิต
นายอภิญญา กล่าวต่อว่า ขณะนี้พนักงานตรวจความปลอดภัยได้รวมรวมพยานหลักฐานและได้ออกหนังสือเชิญให้นายจ้าง บริษัท ดี.อาร์.พี.สตีล จํากัด มาพบเพื่อสอบข้อเท็จจริงว่านายจ้างได้ปฏิบัติตามพระราชบัญญัติ ความปลอดภัยอาชีวอนามัยและสภาพแวดล้อมในการทํางาน พ.ศ. 2554 หรือไม่ในวันพฤหัสบดีที่ 19 มีนาคม 2563 หากตรวจสอบพบว่านายจ้างฝ่าฝืนหรือไม่ปฏิบัติตามก็จะดําเนินการตามกฎหมายกับนายจ้างทันที ทั้งนี้ ได้กําชับให้พนักงานตรวจความปลอดภัยและเจ้าหน้าที่ประสานประกันสังคมพื้นที่ และหน่วยงานที่เกี่ยวข้องเพื่อให้ความช่วยเหลือแก่ลูกจ้างให้ได้รับสิทธิประโยชน์การคุ้มครองเยียวยาตามกฎหมายอย่างเต็มที่
รัฐบาลไทย-ข่าวทำเนียบรัฐบาล-เตรียมความพร้อมบริหารจัดการน้ำในฤดูแล้งปี 2562/63
วันพุธที่ 20 พฤศจิกายน 2562
เตรียมความพร้อมบริหารจัดการน้ําในฤดูแล้งปี 2562/63
วันพุธที่ 20 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลติดตามสถานการณ์น้ํา และเตรียมมาตรการรองรับปัญหาภัยแล้งปี 2562/63 โดยเฉพาะการป้องกันผลกระทบในพื้นที่เสี่ยงขาดแคลนน้ําอุปโภคบริโภค มาตรการรองรับพื้นที่ปลูกข้าวนาปีต่อเนื่องปี 2562 โดยไม่ให้กระทบต่อแผนการจัดสรรน้ําฤดูแล้ง รวมถึงมาตรการเร่งด่วนรองรับผลกระทบของประชาชนที่อยู่ริมแม่น้ําโขง อันเนื่องมาจากภาวะเอลนีโญ ที่ทําให้น้ําลดลง ด้วยการจัดหาแหล่งน้ําสํารองและขุดเจาะบ่อบาดาล เพื่อสํารองปริมาณน้ําในการอุปโภค-บริโภค อีกทั้งเร่งประชาสัมพันธ์ ให้ผู้ใช้น้ําภาคการเกษตรและประมงรับรู้และเข้าใจแนวโน้มปัญหาวิกฤติน้ํา รวมทั้งรับมือกับการพังทลายของตลิ่งริมฝั่งโขงด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข้อมูลการกักกัน ณ ที่พำนัก ทั่วประเทศ
วันพุธที่ 18 มีนาคม 2563
รายงานข้อมูลการกักกัน ณ ที่พํานัก ทั่วประเทศ
ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19)
รัฐบาลไทย-ข่าวทำเนียบรัฐบาล-ปลัดวธ. เปิดกิจกรรม ตู้วัฒนธรรมปันสุข ตามโครงการเดินตามรอยพระราชา ส่งต่อกำลังใจ ร่วมสร้างอัตลักษณ์ไทย มีน้ำใจช่วยเหลือเกื้อกูล
วันพฤหัสบดีที่ 28 พฤษภาคม 2563
ปลัดวธ. เปิดกิจกรรม ตู้วัฒนธรรมปันสุข ตามโครงการเดินตามรอยพระราชา ส่งต่อกําลังใจ ร่วมสร้างอัตลักษณ์ไทย มีน้ําใจช่วยเหลือเกื้อกูล
นายกฤษศญพงษ์ ศิริ ปลัดกระทรวงวัฒนธรรม เปิดกิจกรรม ตู้วัฒนธรรมปันสุข ตามโครงการเดินตามรอยพระราชา ส่งต่อกําลังใจ ร่วมสร้างอัตลักษณ์ไทย มีน้ําใจช่วยเหลือเกื้อกูล
วันที่ ๒๘ พฤษภาคม ๒๕๖๓ เวลา ๑๑.๐๐ น. นายกฤษศญพงษ์ ศิริ ปลัดกระทรวงวัฒนธรรม เปิดกิจกรรม ตู้วัฒนธรรมปันสุข ตามโครงการเดินตามรอยพระราชา ส่งต่อกําลังใจ ร่วมสร้างอัตลักษณ์ไทย มีน้ําใจช่วยเหลือเกื้อกูล โดยมีนางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่กระทรวงวัฒนธรรมเข้าร่วม ณ บริเวณห้องโถง ชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-รองนายกฯ ประจิน ประธานมอบที่ดิน ส.ป.ก. สหกรณ์บ้านดงกล้วย จ.กาฬสินธุ์
วันศุกร์ที่ 9 ธันวาคม 2559
รองนายกฯ ประจิน ประธานมอบที่ดิน ส.ป.ก. สหกรณ์บ้านดงกล้วย จ.กาฬสินธุ์
รองนายกฯ ประจิน ประธานมอบที่ดิน ส.ป.ก. สหกรณ์บ้านดงกล้วย จ.กาฬสินธุ์ กระทรวงเกษตรฯ พร้อมระดมหน่วยเกี่ยวข้องหนุนปรับโครงสร้างพื้นฐานให้เกษตรกรเอื้อทําเกษตรยั่งยืน
พลอากาศเอก ประจิน จั่นตอง รองนายกรัฐมนตรี เป็นประธานในพิธีมอบหนังสืออนุญาตให้สหกรณ์การเกษตรบ้านดงกล้วย จํากัด เข้าทําประโยชน์ในเขตปฏิรูปที่ดินฯ โครงการจัดที่ดินทํากินให้ชุมชนตามนโยบายรัฐบาล ณ หมู่ที่ ๔ ต.นาจําปา อ.ดอนจาน จ.กาฬสินธุ์ ที่ดําเนินการโดยสํานักงานการปฏิรูปที่ดินเพื่อเกษตรกรรม (ส.ป.ก.) ภายใต้คณะกรรมการนโยบายที่ดินแห่งชาติ (คทช.) โดยมอบที่ดินทํากินให้แก่เกษตรกรในรูปแบบสหกรณ์ ซึ่งเป็นการเพิ่มศักยภาพให้สมาชิกสหกรณ์ใช้เป็นพื้นที่ทํากิน โดยหน่วยงานภาครัฐเข้ามาบูรณาการสนับสนุน พัฒนาโครงสร้างพื้นฐาน และส่งเสริมอาชีพให้แก่เกษตรกร ซึ่งรัฐบาลให้ความสําคัญกับกระบวนการสหกรณ์ ที่ยึดหลักการรวมกลุ่มช่วยเหลือซึ่งกันและกัน
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า พื้นที่ดังกล่าวมีเนื้อที่จํานวน 777 ไร่ ยึดคืนจากนายทุนที่กระทําผิดกฎหมายกว้านซื้อปลูกไม้ยูคาลิปตัส เมื่อใช้ Agri-map พบว่าดินมีความเสื่อมโทรมจากการปลูกยูคาลิปตัส ไม่เหมาะกับการปลูกพืช เหมาะกับการเลี้ยงสัตว์ กระทรวงเกษตรฯ โดย ส.ป.ก.จึงนํามาพัฒนา เพื่อรองรับเกษตรกร 90 ราย โดยจัดสรรพื้นที่เป็น 3 ส่วน ดังนี้ 1. พื้นที่พักอาศัย เนื้อที่ 225 ไร่ รายละ 2.5 ไร่ 2. พื้นที่แปลงรวม เนื้อที่ 413 ไร่ สําหรับปลูกหญ้าเลี้ยงสัตว์ ไร่ 3. พื้นที่ส่วนกลาง เนื้อที่ 138 ไร่ สําหรับที่ตั้งสหกรณ์ ศูนย์การเรียนรู้ และ อื่นๆ ปัจจุบัน ได้คัดเลือกเกษตรกรเข้าพื้นที่แล้ว 74 ราย เป็นเกษตรกรจากป่าสงวนแห่งชาติแม่เผด 17 ราย และ เกษตรกรที่ยากไร้ไม่มีที่ทํากิน 57 ราย กระทรวงเกษตรฯ โดยหน่วยงานที่เกี่ยวข้องได้เข้าพัฒนาพื้นที่ใช้งบประมาณรวม 36.79 ล้านบาท เช่น การถอนรากไม้ยูคาลิปตัส ปรับพื้นที่ การขุดสระเก็บน้ํา จํานวน 2 แห่ง ความจุรวม 40,000 ล้าน ลบ.ม. ถนนสายหลัก/ถนนสายรอง การขุดลอกลําหั้วยตาดไฮ/ก่อสร้างอาคารบังคับน้ํา เป็นต้น นอกจากนี้กรมทรัพยากรน้ําบาลดาล และ กรมพลังงานทดแทน ร่วมกันจัดทําระบบน้ําบาดาลโดยใช้เครื่องสูบน้ําพลังงานแสงอาทิตย์
สําหรับหลักเกณฑ์ในการจัดสรรพื้นที่จะใช้แผนที่การเกษตรเพื่อการบริหารจัดการเชิงรุก หรือ Agri Map แล้วมาวิเคราะห์ว่า สภาพที่ดินตรงนี้เหมาะสมกับการปลูกพืชชนิดใด ซึ่งที่ดินบริเวณนี้ส่วนใหญ่ไม่เหมาะสมกับการปลูกพืชชนิดใดเลย แต่เหมาะกับการปลูกหญ้าเลี้ยงสัตว์จึงกําหนดพื้นที่บริเวณนี้ให้เป็นหมู่บ้านเพื่อการปศุสัตว์ และได้น้อมนําหลักปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช มาใช้เป็นแนวทางการดําเนินชีวิตร่วมกันทั้งเกษตรกรในท้องถิ่น
ทั้งนี้ ในปี 2560 มีที่ดิน ส.ป.ก. ที่ยึดคืนมาหนึ่งแสนกว่าไร่ จะนํามาดําเนินลักษณะเดียวกัน คาดว่าในปีนี้จะดําเนินการมีความพร้อมประมาณ 5 หมื่นกว่าไร่
รัฐบาลไทย-ข่าวทำเนียบรัฐบาล-กระทรวงยุติธรรม พัฒนาบุคลากรด้านดิจิตอลด้วยการฝึกอบรมหลักสูตร Data Science
วันอังคารที่ 5 มีนาคม 2562
กระทรวงยุติธรรม พัฒนาบุคลากรด้านดิจิตอลด้วยการฝึกอบรมหลักสูตร Data Science
กระทรวงยุติธรรม พัฒนาบุคลากรด้านดิจิตอลด้วยการฝึกอบรมหลักสูตร Data Science
ในวันจันทร์ที่ ๔ มีนาคม ๒๕๖๒ เวลา ๐๘.๓๐ น. ณ ห้องอบรมคอมพิวเตอร์ศูนย์เทคโนโลยีสารสนเทศและการสื่อสาร ชั้น ๗ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการฝึกอบรมเชิงปฏิบัติการ “การบริหารจัดการข้อมูลขนาดใหญ่ด้วยเทคโนโลยี Big Data มาประยุกต์ใช้กับกระทรวงยุติธรรม” หลักสูตร Data Science เพื่อเสริมสร้างความรู้ความเข้าใจในเรื่อง Big Data ให้แก่บุคลากรภายในสังกัดกระทรวงยุติธรรม เพื่อพัฒนาความสามารถด้านการวิเคราะห์ข้อมูล และสามารถนําความรู้ทางด้าน Data Science ไปใช้แก้ปัญหาได้ โดยเน้นการพัฒนาบุคลากรทั้งด้านความรู้และทักษะพื้นฐานที่จําเป็นในการวิเคราะห์ข้อมูล อันจะส่งผลให้เป็นการเพิ่มประสิทธิภาพการบริหารจัดการข้อมูลขนาดใหญ่ได้อย่างเป็นระบบ เพื่อจะได้นําองค์ความรู้ไปประยุกต์ใช้และยกระดับการพัฒนาการให้บริการภาครัฐสู่การเป็นรัฐบาลดิจิตอล
รัฐบาลไทย-ข่าวทำเนียบรัฐบาล-รัฐบาลยืนยันไม่เกิดน้ำท่วมใหญ่เหมือนปี 54 เพราะปริมาณน้ำน้อยกว่ามาก ชี้รัฐวางระบบบริหารจัดการน้ำอย่างรอบคอบ พร้อมสั่งกำชับเร่งช่วยเหลือผู้ประสบภัยนอกคันกั้นน้ำอย่างเต็มที่
วันศุกร์ที่ 13 ตุลาคม 2560
รัฐบาลยืนยันไม่เกิดน้ําท่วมใหญ่เหมือนปี 54 เพราะปริมาณน้ําน้อยกว่ามาก ชี้รัฐวางระบบบริหารจัดการน้ําอย่างรอบคอบ พร้อมสั่งกําชับเร่งช่วยเหลือผู้ประสบภัยนอกคันกั้นน้ําอย่างเต็มที่
รัฐบาลยืนยันไม่เกิดน้ําท่วมใหญ่เหมือนปี 54 เพราะปริมาณน้ําน้อยกว่ามาก ชี้รัฐวางระบบบริหารจัดการน้ําอย่างรอบคอบ พร้อมสั่งกําชับเร่งช่วยเหลือผู้ประสบภัยนอกคันกั้นน้ําอย่างเต็มที่
วันนี้ (13 ตุลาคม 2560) พลเอก ประยุทธ์ จันทร์โอชา นายกรัฐมนตรี ได้รับรายงานสถานการณ์น้ําในขณะนี้ โดยยืนยันว่าจะไม่มีปัญหาน้ําท่วมใหญ่เช่นเดียวกับในปี 2554 เพราะปริมาณน้ําในปีนี้ยังน้อยกว่าปี 2554 มาก อีกทั้งทุกหน่วยงานได้วางแผนบริหารจัดน้ําอย่างเป็นระบบและบูรณาการร่วมกันอย่างเต็มที่ โดยได้นําบทเรียนในอดีตมาแก้ไขปรับปรุงให้ดีขึ้น จึงไม่อยากให้พี่น้องประชาชนตื่นตระหนกหรือหลงเชื่อข่าวลือของผู้ไม่หวังดี
“ปริมาณน้ําในเขื่อนหลัก โดยเฉพาะภาคเหนือและภาคกลางเปรียบเทียบกัน 2 ปี มีความแตกต่างกันอย่างชัดเจน โดยข้อมูล ณ วันที่ 11 ต.ค.60 ปริมาณน้ําในเขื่อนของภาคเหนือรวมกันอยู่ที่ 18,318 ล้าน ลบ.ม. ขณะที่เมื่อ 11 ต.ค. 54 อยู่ที่ 24,477 ล้าน ลบ.ม. ส่วนเขื่อนของภาคกลางปีนี้มีปริมาณน้ํารวมกัน 1,287 ล้าน ลบ.ม. แต่ในปี 2554 อยู่ที่ 1,377 ล้าน ลบ.ม. นอกจากนี้ ปริมาณน้ําท่าที่ อ.เมือง จ.นครสวรรค์ เขื่อนเจ้าพระยา จ.ชัยนาท และ อ.บางไทร จ.พระนครศรีอยุธยา ในปีนี้ก็น้อยกว่าปี 2554 ด้วยเช่นเดียวกัน”
อย่างไรก็ตาม จากฝนที่ตกหนักบริเวณภาคเหนือทําให้น้ําเหนือไหลลงสู่ภาคกลางอย่างต่อเนื่อง ส่งผลให้น้ําเอ่อล้นตลิ่งเข้าท่วมพื้นที่ท้ายเขื่อน นอกคันกั้นน้ํา 2 ฝั่งแม่น้ําเจ้าพระยา ซึ่งหน่วยงานภาครัฐได้พยายามจัดการน้ําอย่างเป็นระบบเพื่อลดผลกระทบให้มากที่สุด เช่น ทดระดับน้ําเหนือเขื่อนเจ้าพระยาเพื่อชะลอน้ําให้อยู่ในเกณฑ์ควบคุม ใช้ระบบชลประทานทั้งฝั่งตะวันออกและฝั่งตะวันตกเข้ารับน้ําเต็มศักยภาพ รวมทั้งใช้พื้นที่ลุ่มต่ําต่าง ๆ รับน้ําเข้าไปเก็บไว้ในทุ่ง ช่วยลดปริมาณน้ําที่จะไหลลงสู่พื้นที่ตอนล่าง
สําหรับพื้นที่เสี่ยงน้ําท่วม 10 เขต ของกทม.ที่ประชาชนเป็นห่วง ได้แก่ เขตบางซื่อ ดุสิต พระนคร สัมพันธวงศ์ บางคอแหลม ยานนาวา คลองเตย บางกอกน้อย คลองสาน และเขตราษฎร์บูรณะ นั้น ที่ผ่านมา กทม.ได้สร้างแนวกั้นน้ําแล้ว 77 กิโลเมตร มีระดับความสูงตั้งแต่ 2.80 - 3.50 เมตร ส่วนการระบายน้ํา ณ ประตูระบายน้ําบางไทร จ.พระนครศรีอยุธยา ซึ่งเป็นจุดสุดท้ายก่อนที่น้ําจะเข้าสู่ กทม.ขณะนี้อยู่ในเกณฑ์ปกติคือเฉลี่ย 2,200ลบ.ม.ต่อวินาที และมีศักยภาพรองรับได้อีกถึง 3,500 ลบ.ม.ต่อวินาที ซึ่งต่างจากเมื่อปี 2554 ที่มีการระบายน้ําออกมากกว่า 4,000 ลบ.ม.ต่อวินาที
ทั้งนี้ นายกรัฐมนตรีได้สั่งกําชับให้กระทรวงมหาดไทย โดยกรมป้องกันและบรรเทาสาธารณภัย ประสานกับจังหวัด หน่วยทหาร และองค์กรปกครองท้องถิ่น เร่งออกช่วยเหลือเพื่อบรรเทาความเดือดร้อนแก่ผู้ประสบภัย พร้อมทั้งแจ้งเตือนให้ประชาชนติดตามข่าวพยากรณ์อากาศจากทางราชการอย่างใกล้ชิดเพราะในช่วงนี้เป็นช่วงที่ประเทศไทยอาจได้รับผลกระทบจากพายุในฤดูมรสุม เพื่อให้สามารถเตรียมการรับมือและป้องกันความเสียหายต่อชีวิตและทรัพย์สินของตนเองได้อย่างทันท่วงที
***********************
รัฐบาลไทย-ข่าวทำเนียบรัฐบาล-ทีมปฏิบัติฉุกเฉินทางการแพทย์ สธ. ปักหลักร่วมทีมค้นหานักฟุตบอลเยาวชน หน้าถ้ำหลวงขุนน้ำนางนอน จ.เชียงราย
วันพุธที่ 27 มิถุนายน 2561
ทีมปฏิบัติฉุกเฉินทางการแพทย์ สธ. ปักหลักร่วมทีมค้นหานักฟุตบอลเยาวชน หน้าถ้ําหลวงขุนน้ํานางนอน จ.เชียงราย
ทีมปฏิบัติการฉุกเฉินทางการแพทย์ กระทรวงสาธารณสุข หน่วยแพทย์ฉุกเฉินจากโรงพยาบาลเชียงรายประชานุเคราะห์ สํานักงานสาธารณสุขจังหวัดเชียงราย รพ.แม่สาย  ยังคงจัดตั้งหน่วยแพทย์สนับสนุนทีมค้นหา    นักฟุตบอลเยาวชน ร่วมกับทีมแพทย์จากโรงพยาบาลค่ายเม็งรายมหาราช ที
ทีมปฏิบัติการฉุกเฉินทางการแพทย์ กระทรวงสาธารณสุข หน่วยแพทย์ฉุกเฉินจากโรงพยาบาลเชียงรายประชานุเคราะห์ สํานักงานสาธารณสุขจังหวัดเชียงราย รพ.แม่สาย ยังคงจัดตั้งหน่วยแพทย์สนับสนุนทีมค้นหา นักฟุตบอลเยาวชน ร่วมกับทีมแพทย์จากโรงพยาบาลค่ายเม็งรายมหาราช ที่บริเวณหน้าถ้ําหลวงขุนน้ํานางนอน จังหวัดเชียงราย พร้อมจัดระบบส่งต่อไปโรงพยาบาลแม่สายและเชียงรายประชานุเคราะห์ ตลอด 24 ชั่วโมง
นายแพทย์ธงชัย เลิศวิไลรัตนพงศ์ ผู้ตรวจราชการกระทรวงสาธารณสุขเขตสุขภาพที่ 1 ให้สัมภาษณ์ว่า ในวันนี้ (27 มิถุนายน 2561) ทีมของกระทรวงสาธารณสุข ยังคงประจําจุดที่บริเวณหน้าถ้ําหลวงขุนน้ํานางนอน ตําบลโป่งผา อําเภอแม่สาย จังหวัดเชียงราย ร่วมกับทีมแพทย์จากโรงพยาบาลค่ายเม็งรายมหาราช ที่เป็นทีมคัดกรองบริเวณภายในถ้ํา พร้อมสนับสนุนทีมค้นหา เพื่อให้การดูแลรักษาเจ้าหน้าที่และผู้ประสบภัย ได้แก่ ทีมปฏิบัติการฉุกเฉินทางการแพทย์ (MERT) ทีมช่วยเหลือเยียวยาจิตใจผู้ประสบภาวะวิกฤต (MCATT) หน่วยแพทย์ฉุกเฉิน จากโรงพยาบาลเชียงรายประชานุเคราะห์ สํานักงานสาธารณสุขจังหวัดเชียงราย โรงพยาบาลแม่สาย พร้อมทั้งจัดแพทย์ พยาบาล เจ้าหน้าที่จากโรงพยาบาลเชียงรายประชานุเคราะห์ โรงพยาบาลแม่สาย และโรงพยาบาลชุมชนในจังหวัดเชียงราย ประจําโรงพยาบาลสนามขนาด 10 เตียง และได้เตรียมระบบส่งต่อไปโรงพยาบาลแม่สายและโรงพยาบาลเชียงรายประชานุเคราะห์ หากผู้ประสบภัยมีปัญหาสุขภาพ ตลอด 24 ชั่วโมง จนกว่าเสร็จสิ้นภารกิจ
********************************* 27 มิถุนายน 2561
รัฐบาลไทย-ข่าวทำเนียบรัฐบาล-ยกระบบกำจัดยะ จ.ระยอง เป็นต้นแบบใน EEC
วันพฤหัสบดีที่ 12 กรกฎาคม 2561
ยกระบบกําจัดยะ จ.ระยอง เป็นต้นแบบใน EEC
กําหนดให้โครงการศูนย์กําจัดขยะมูลฝอยรวมแบบครบวงจร จ.ระยอง เป็นต้นแบบของการบริหารจัดการขยะที่ท้องถิ่น 67 แห่ง
เสาร์ที่ 7 ก.ค.61
ยกระบบกําจัดขยะ จ.ระยอง เป็นต้นแบบใน EEC
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนนโยบายประเทศไทยไร้ขยะ โดยกําหนดให้โครงการศูนย์กําจัดขยะมูลฝอยรวมแบบครบวงจร จ.ระยอง เป็นต้นแบบของการบริหารจัดการขยะที่ท้องถิ่น 67 แห่ง ประชาชน และภาคเอกชนในพื้นที่ร่วมมือกันตามแนวทางประชารัฐ สร้างระบบคัดแยกขยะตั้งแต่ต้นทาง เช่น นําขยะอินทรีย์ไปพัฒนาเป็นวัสดุปรับปรุงดินและฝังกลบอย่างถูกต้องตามหลักสุขาภิบาล รวมทั้งนําไปรีไซเคิลและเป็นเชื้อเพลิงในโรงผลิตไฟฟ้าและโรงปูนซีเมนต์ เป็นต้น โดยในอนาคตจะนําระบบการจัดการขยะรูปแบบนี้ไปใช้ในพื้นที่ จ.ฉะเชิงเทราและชลบุรี ซึ่งเป็นส่วนหนึ่งของโครงการระเบียงเศรษฐกิจภาคตะวันออก หรือ EEC เพื่อรองรับปริมาณขยะที่จะเกิดขึ้นจากการขยายตัวของอุตสาหกรรมและเมืองต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรียืนยันการลงพื้นที่ตรวจราชการต่างจังหวัด เพื่อติดตามรับฟังปัญหาจากประชาชน ไม่เกี่ยวกับประเด็นการเมือง
วันอังคารที่ 29 สิงหาคม 2560
นายกรัฐมนตรียืนยันการลงพื้นที่ตรวจราชการต่างจังหวัด เพื่อติดตามรับฟังปัญหาจากประชาชน ไม่เกี่ยวกับประเด็นการเมือง
นายกรัฐมนตรียืนยันการลงพื้นที่ตรวจราชการต่างจังหวัด เพื่อติดตามรับฟังปัญหาจากประชาชน ไม่เกี่ยวกับประเด็นการเมือง
วันนี้ (29 สิงหาคม 2560) เวลา 14.30 น. ณ บริเวณห้องโถง ตึกบัญชา 1 ทําเนียบรัฐบาล พลเอก ประยุทธ์ จันทร์โอชากล่าวภายหลังการประชุมคณะรัฐมนตรีถึงกรณีการลงพื้นที่ตรวจราชการต่างจังหวัดนครราชสีมา และจังหวัดสระแก้วที่ผ่านมาว่า เพื่อติดตามสิ่งที่รัฐบาลได้สั่งการไปแล้วว่าดําเนินการไปถึงไหน ไม่ว่าจะเป็นการแก้ไขปัญหาที่ทํากิน และการปรับเปลี่ยนพื้นที่การเกษตรให้เหมาะสมกับพื้นที่ ไม่ได้เกี่ยวข้องกับประเด็นการเมือง พร้อมกล่าวยืนยันว่าเพื่อต้องการรับฟังปัญหาจากประชาชนในพื้นที่ เพื่อนํามาแก้ไขปัญหาต่อไป
-------------------------------------